Norsk Redaktørforening

Styremøte 2021-03-23 Teams

AJ

**Sak 2021-17: Landsmøtet 2021 - innkalling, forretningsorden og kjøreplan**


Vedlagt følger utkast til forretningsorden og kjøreplan for NRs landsmøte 3. mai 2021, samt valgkomiteens innstilling.

Den første innkallingen, med tilhørende foreløpig dagsorden, ble sendt ut til alle NR-medlemmer torsdag 25. februar, da som en del av NRs nyhetsbrev. En egen innkalling gikk ut onsdag 3. mars. Innkallingen er altså godt innenfor fristen på åtte uker.

Vedlagt følger utkast til ny innkalling, med spesifisert dagsorden (blant annet handlingsplan), samt utkast til forretningsorden og detaljert kjøreplan. Forretningsorden og kjøreplan er modifisert noe, med tanke på at møtet avvikles digitalt. Sekretariatet planlegger den digitale avviklingen ut fra dagens smittevernrestriksjoner og gjør oppmerksom på at det kan komme endringer på hvor mange personer som kan være til stede fysisk i studio i Oslo der landsmøtet avvikles fra.

Vedlagt følger som nevnt også valgkomiteens innstilling. Styret bør drøfte sammensetningen av valgkomiteen, i og med at Kjersti Moen (Egmont) har trådt ut av komiteen underveis og at komiteens leder Grethe Gynnild-Johnsen har bedt om avløsning. Sekretariatet har foreløpig ikke spurt de to øvrige medlemmene, Ove Mellingen, Telemarksavisa og Kim Riseth, Namdalsavisa, om de kan tenke seg gjenvalg. Dette bør imidlertid styret drøfte.

**Forslag til vedtak:** Innkalling, forretningsorden og kjøreplan for NRs landsmøte 2021 vedtas i tråd med sekretariatets forslag.



Kjære medlem, du innkalles herved til

Norsk Redaktørforenings landsmøte

**Mandag 3. mai 2021 kl 17.00**

**Møtet vil bli avviklet digitalt.**

Dagsorden:

1. Styrets forslag til dagsorden og forretningsorden for landsmøtet

2. Styrets årsmelding for landsmøteperioden

3. Styrets regnskap for landsmøteperioden

4. NRs handlingsplan for perioden 2021-2023

5. Innkomne forslag (ingen forslag innkommet)

6. Valg

Landsmøtet kan ikke treffe vedtak i saker som ikke er ført opp på dagsorden med mindre 2/3 av de frammøtte godtar det.

Ved valgene velger landsmøtet:

1. Styre bestående av leder, nestleder og 7 medlemmer, samt 5 varamedlemmer, alle med funksjonstid på 2 år. Styret skal som hovedregel bestå av minst 4 kvinner og minst 4 menn.

2. Valgkomité bestående av leder, to medlemmer og ett varamedlem

3. Revisor

Forslag som ønskes behandlet på landsmøtet må være NR-styret i hende senest 4 uker før landsmøtet, ifølge NR-vedtektene § 5, det vil si senest tirsdag 6. april 2021 (på grunn av påskeferien). Saksdokumenter til landsmøtet vil være tilgjengelig på NRs hjemmesider senest to uker før landsmøtet, det vil si mandag 19. april 2021.

Oslo, 24. mars 2021

**Hanna Relling Berg**

styreleder

Vedlegg 1

**Forretningsorden for Norsk Redaktørforening landsmøte 2021**

1. Landsmøtet er et åpent møte.
2. Alle medlemmer har tale og forslagsrett på landsmøtet. Medlemmer som er innvilget medlemskap etter bestemmelsene i §3, unntakspunktene 2 og 3 har tale- og forslagsrett, men ikke stemmerett.
3. NRs generalsekretær og assisterende generalsekretær har tale- og forslagsrett.
4. Styrets medlemmer har ikke stemmerett i saker som angår ansvarsfrihet for vedtak de har vært med på som medlemmer av styret (regnskap for landsmøteperioden).
5. Landsmøtet avvikles etter følgende dagsorden (jfr også NRs vedtekter § 5):
   * Åpning og konstituering (se pkt 7 nedenfor)
   * Godkjenning av innkalling og dagsorden
   * Årsmelding for landsmøteperioden
   * Regnskap for landsmøteperioden
   * Forslag til handlingsprogram
   * Eventuelle andre forslag fra styret (vedtektsendringer og lignende)
   * Eventuelle innkomne forslag
   * Valg

Landsmøtet åpnes av NRs leder, som også forestår konstituering av møtet.

1. Ved møtets åpning skal det, med alminnelig flertall, velges:
   * 1 ordstyrer
   * 1 sekretær
   * 2 deltakere til å underskrive protokollen
2. Etter konstitueringen overtar den valgte ordstyreren ledelsen av møtet.
3. Alle vedtak fattes med alminnelig flertall. Dersom noen krever å få behandlet saker som ikke er ført opp dagsorden, må dette godkjennes av landsmøtet med 2/3 flertall (jfr. vedtektenes § 7). Dersom det fremmes forslag eller det er dissenser som krever stemmetelling, så skal det også foretas navneopprop for å klarlegge hvor mange stemmeberettigede som er til stede.
4. Ordstyrer kan, med landsmøtets godkjennelse, innføre begrensninger i taletiden når dette er nødvendig for den praktiske gjennomføringen av landsmøtet.
5. Landsmøtet foretar følgende valg, etter innstilling og orientering fra valgkomiteen:
   * Leder
   * Nestleder
   * 7 styremedlemmer
   * 5 varamedlemmer
   * Revisor

Etter forslag fra styret velger landsmøte *valgkomite* bestående av leder, to medlemmer

og ett varamedlem.

Det er tillatt å fremme benkeforslag i forbindelse med valgene.

Utkast til kjøreplan

Norsk Redaktørforenings landsmøte 2021

I tråd med vedtektenes regler for landsmøtet har foreslått følgende dagsorden (her med kjøreplanen som utfyllende anvisninger/kommentarer):

**1. Åpning**

* + - 1. Hanna ønsker velkommen til den formelle del av landsmøtet.
      2. Hanna fortsetter med å lese listen over døde siden sist.

1. **Konstituering -** ved valg av
2. ordstyrer (Hanna foreslår ………....)
   * + 1. sekretær (Hanna foreslår Reidun Kjelling Nybø)
       2. to deltakere til å underskrive protokoll (Ansvar: Arne)

Hanna gir ordet til **ordstyrer**

1. **Godkjenning av innkalling og forretningsorden**

**Ordstyrer** spør om det er merknader til innkalling, eller til foreslått dags- og forretningsorden. Hvis ikke, er de godkjent.

1. **Beretning for landsmøteperioden – Ordstyrer** ber Hanna (ev sekretariatet) kort

presentere beretningen for perioden. Minne om at den er sendt ut på forhånd.

**Ordstyrer** leser kapitteloverskrifter, spør etter merknader, deretter tas

beretningen til etterretning.

1. **Regnskap for landsmøteperioden Ordstyrer** ber Hanna (ev sekretariatet)

kort presentere regnskapene. Minne om at dette er sendt ut på forhånd.

**Ordstyrer** spør etter merknader, deretter lese hovedtallene (resultat etter finans for 2019 og 2020 + gjeld og egenkapital i balansen), konklusjon i revisjonsberetning (lagt på nett før møtet), og ber møtet godkjenne regnskapet og meddele styrets medlemmer ansvarsfrihet.

1. **Forslag til handlingsplan 2021-2023 – Ordstyrer** ber Hanna eller Eirik (ev sekretariatet) presentere handlingsplanen). NB! Sekretariatet orienterer om prosessen i forkant.

**Ordstyrer** spør etter avvikende forslag. Avstemning av alt under ett, hvis der ikke er avvikende forslag.

**7. Eventuelle innkomne forslag**

**Ordstyrer** opplyser om evt. forslag innen fristens utløp.

1. **Valg – Ordstyrer** ber valgkomiteens leder, Grethe Gynnild-Johnsen, referere innstillingen.

**Ordstyrer** spør om det er andre forslag – og fullfører valgprosedyrene, og føyer

til valg av **revisor** (BDO AS v/Erik H. Lie), og **valgkomité** (forslag

kommer før landsmøtet fra NR-styret).

**Ordstyrer** erklærer den formelle del av landsmøtet for avsluttet, og gir *ordet til leder, som takker for tilliten og takker de uttredende styremedlemmer og overrekker gaver.*

Vedlegg 2

Epost fra valgkomiteens leder 2021-03-15:

Da har valgkomiteen den store gleden av å oversende innstilling til styre i Norsk Redaktørforening for perioden 2021 til 2023, alle er samsnakket med og er veldig motiverte for oppgaven.

Hele styret var på valg.

Endringer er også gjort på bakgrunn av at leder Hanna Relling Berg ikke ønsker å fortsette samt at Jan-Eirik Hanssen ikke kan prioritere arbeidet på bakgrunn av sykdom.

**Leder:** Sjefredaktør og administrerende direktør Eirik Hoff Lysholm, Dagsavisen

**Nestleder**: Nyhetsredaktør Tora Bakke Håndlykken, VG.

**Styremedlemmer:**

Ansvarlig redaktør og konsernsjef Olav T. Sandnes, TV2

Kringkastingssjef og ansvarlig redaktør Thor Gjermund Eriksen, NRK

Ansvarlig redaktør Bjørn Rønningen, Hitra Frøya

Sjefredaktør Helge Nitteberg, Nordlys

Ansvarlig redaktør Ingeborg Heldal, KK

Ansvarlig redaktør og administrerende direktør Britt Sofie Hestvik, Kommunal Rapport

Sjefredaktør Irene Halvorsen, Nationen.

**Varamedlemmer:**

* Ansvarlig redaktør Sigvald Sveinbjørnsson, Bergensavisen (fra 2017), fast møtende
* Visuell redaktør Christina Dorthellinger, NTB (fra 2019)
* Sjefredaktør og administrerende direktør Steinulf Henriksen, Folkebladet (fra 2019**)**
* Utviklingsredaktør Eirik Hammersmark Winsnes, Aftenposten (fra 2019)
* Ansvarlig redaktør Hilde Eika Nesje, Bø Blad (ny)

Valgkomiteen takker for oppdraget.

Mvh

Ove, Kim og Grethe